b'\n_START_ARTICLE_\nRde\xc4\x8dilo za ustnice\n_START_PARAGRAPH_\nRde\xc4\x8dilo za ustnice ali pogovorno "\xc5\xa1minka" je kozmeti\xc4\x8dni  proizvod, ki se uporablja za obarvanje in nego ustnic. Vsebuje barve, olja, voske in druga sredstva, ki negujejo in meh\xc4\x8dajo ustnice. Na tr\xc5\xbei\xc5\xa1\xc4\x8du obstaja veliko razli\xc4\x8dic rde\xc4\x8dila za ustnice. Tako kot ostali kozmeti\xc4\x8dni proizvodi, je tudi rde\xc4\x8dilo za ustnice tipi\xc4\x8den, vendar ne izklju\xc4\x8dno \xc5\xbeenskam namenjen lepotilni proizvod. Uporaba rde\xc4\x8dila za ustnice sega \xc5\xbee v starodavne \xc4\x8dase.\n_START_SECTION_\nZgodovina\n_START_PARAGRAPH_\n\xc5\xbdenske v starodavni Mezopotamiji so bile najverjetneje prve, ki so izumile in uporabljale rde\xc4\x8dilo za ustnice. Zdrobile so \xc5\xbelahtno kamenje in prah uporabile za okrasitev ustnic.  \xc5\xbdenske v starodavni indijski civilizaciji pa so obarvale ustnice za obrazno dekoracijo. V egip\xc4\x8danski civilizaciji so dobili izvle\xc4\x8dek rde\xc4\x8de barve iz focus-algina, 0.01\xc2\xa0% joda in nekaj broma, kar je povzro\xc4\x8dalo resne bolezni. Rde\xc4\x8dila s svetlikajo\xc4\x8dim u\xc4\x8dinkom so bila prvotno narejena iz perlaste snovi, ki so jo na\xc5\xa1li v ribjih luskah. _NEWLINE_V \xc4\x8dasu islamske zlate dobe je znan arabsko-andaluzijski kozmetolog Abu al-Qasim al-Zahrawi izumil trdno, kompaktno \xc5\xa1minko. Parfumirane pal\xc4\x8dke je valjal in pritisnil na posebne modele, ki jih je opisal v svojem delu Al-Tasrif. V Srednjeve\xc5\xa1ki Evropi je \xc5\xa1minko prepovedala cerkev. Njeno prepri\xc4\x8danje je bilo, da se \xc5\xa1minka uporablja kot "utele\xc5\xa1enje Satana" - kozmetika, ki je "rezervirana" za prostitutke.\n_START_SECTION_\nVelika Britanija\n_START_PARAGRAPH_\nBarvanje ustnic je postalo bolj priljubljeno v 16. stoletju v Angliji. V \xc4\x8dasu vladavine kraljice Elizabete so postale modne svetlo rde\xc4\x8de ustnice in mo\xc4\x8dno bel obraz. V tem \xc4\x8dasu je bila \xc5\xa1minka iz me\xc5\xa1anice \xc4\x8debeljega voska in rde\xc4\x8dih made\xc5\xbeev iz rastlin. \xc5\xa0minke in maske so uporabljale le \xc5\xbeenske vi\xc5\xa1jega sloja in mo\xc5\xa1ki igralci. _NEWLINE_Leta 1770 je britanska zakonodaja predlagala parlamentu, da bi bilo treba zakon razveljaviti, \xc4\x8de je \xc5\xbeenska uporabljala kozmetiko pred poro\xc4\x8dnim dnevom. _NEWLINE_Skozi ve\xc4\x8dji del 19. stoletja v Veliki Britaniji o\xc4\x8ditna uporaba kozmetike ni bila sprejemljiva pri uglednih \xc5\xbeenskah in je bila povezana z marginaliziranimi skupinami, kot so igralke in prostitutke. Zdelo se je nesramno in neotesano nositi li\xc4\x8dila.  Leta 1850 so objavili opozorila o nevarnosti o uporabi svinca in cinobra, ki se uporabljata v kozmetiki za obraz. Do konca 19. stoletja je Guerlain, francosko kozmeti\xc4\x8dno podjetje, za\xc4\x8delo s proizvodnjo rde\xc4\x8dila za ustnice. Prva komercialna \xc5\xa1minka je bila izumljena leta 1884 v Parizu. Prekrita je bila s svilenim papirjem in narejena iz jelenovega loja, ricinusovega olja in \xc4\x8debeljega voska.  Pred tem so \xc5\xa1minke izdelovali kar doma.  \xc5\xa0minko in celotno uporabo kozmetike so modne London\xc4\x8danke v Angliji popolnoma sprejele najkasneje do leta 1921.\n_START_SECTION_\nZdru\xc5\xbeene dr\xc5\xbeave\n_START_PARAGRAPH_\nV 19. stoletju je bila \xc5\xa1minka obarvana s karmin barvo. Barva je bila izvle\xc4\x8dek iz ko\xc5\xa1enil \xc5\xbeu\xc5\xbeelk, ki \xc5\xbeivijo v Mehiki in Srednji Ameriki na rastlinah kaktusov. Ko\xc5\xa1enil \xc5\xbeu\xc5\xbeelke proizvajajo karminsko kislino za odvra\xc4\x8danje drugih insektov. Karminska kislina, ki sestavlja med 17% in 24% te\xc5\xbee posu\xc5\xa1ene \xc5\xbeu\xc5\xbeelke, se lahko pridobi iz teles \xc5\xbeu\xc5\xbeelk in jajc. Me\xc5\xa1a se s solmi aluminija ali kalcijem, s tem nastane karmin (znan tudi kot ko\xc5\xa1eniljka) :. 36_NEWLINE_Ta \xc5\xa1minka ni bila v tubi, nana\xc5\xa1ati jo je bilo potrebno s \xc4\x8dopi\xc4\x8dem. Tovrstna \xc5\xa1minka je bila draga in videz je bil zelo nenaraven, primeren bolj za gledali\xc5\xa1\xc4\x8de, tako \xc5\xa1minka ni bila primerna za vsakdanjo rabo. Primerna je bila samo za igralce in igralke. Leta 1880 je le pe\xc5\xa1\xc4\x8dica odrskih igralk nosilo \xc5\xa1minko tudi v javnosti.   Pred koncem 19. stoletja so \xc5\xbeenske uporabljale li\xc4\x8dila le doma. Slavna igralka Sarah Bernhardt je med prvimi pri\xc4\x8dela nositi \xc5\xa1minko tudi v javnosti. V za\xc4\x8detku leta 1890 so Carmine barvo pome\xc5\xa1ali z oljem in bazo iz voska. Zmes je naredila bolj naraven videz in je bila bolj sprejeta med \xc5\xbeenskami. V tem \xc4\x8dasu ni bila \xc5\xa1minka v kovinski embala\xc5\xbei na navoj, temve\xc4\x8d je bila na voljo v obliki papirnate cevi ali v manj\xc5\xa1ih lon\xc4\x8dkih  Sears Roebucksov katalog je prvi ponujal rde\xc4\x8dila za ustnice in lica v poznih 1890ih._NEWLINE_Do leta 1912 so modno usmerjene Ameri\xc4\x8danke rde\xc4\x8dilo popolnoma sprejele, \xc4\x8deprav je New York Times objavil \xc4\x8dlanek o previdnosti glede uporabe rde\xc4\x8dila za ustnice. _NEWLINE_Do leta 1915 je bila \xc5\xa1minka prodajana v kovinskih posodicah, ki jih je izumil Maurice Levy. \xc5\xbdenske so pritisnile majhen vzvod na strani posodice z robom nohta in s ten potisnile \xc5\xa1minko na nevzgor.  Leta 1923 je bila izumljena prva vrtljiva \xc5\xa1minka v obliki tulca, ki jo je patentiral James Bruce Mason Jr. iz Nashvilla v Tennesseeju. Ker so \xc5\xbeenske za\xc4\x8dele nositi \xc5\xa1minko na fotografijah, je prav fotografija naredila \xc5\xa1minko sprejemljivo med \xc5\xbeensko populacijo.  Elizabeth Arden in Estee Lauder sta za\xc4\x8deli prodajati \xc5\xa1minko v svojih salonih. _NEWLINE_Med drugo svetovno vojno \xc5\xa1minko v kovinskih cevkah nadomesti embala\xc5\xbea iz plasti\xc4\x8dnih in papirnatih cevk. \xc5\xa0minko se je v tem \xc4\x8dasu te\xc5\xbeko dobilo zaradi pomanjkanja nekaterih bistvenih sestavin - nafte in ricinusovega olja, ker ju ni bilo na voljo. V \xc4\x8dasu druge svetovne vojne pa so lahko \xc5\xbeenske delale v in\xc5\xbeenirskih in znanstvenih raziskavah. V poznih 1940ih je Hazel Bishop, ki je bila po poklicu organski kemik iz New Yorka, ustvarila prvo dolgo obstojno \xc5\xa1minko, ki se je imenovala No-Smear \xc5\xa1minka.  S pomo\xc4\x8djo ogla\xc5\xa1evalca Raymonda Spectra je \xc5\xa1minka postala prodajna uspe\xc5\xa1nica. _NEWLINE_Rde\xc4\x8dila za ustnice v drugih oblikah, npr. polobstojna teko\xc4\x8da rde\xc4\x8dila brez voska, so bila izumljena leta 1990ih v mednarodnem podjetju Lip-Ink International. Takoj za njimi so za\xc4\x8dela tudi druga farmacevtska in kozmeti\xc4\x8dna podjetja izdelek posnemati in nuditi svoje lastne razli\xc4\x8dice dolgotrajnega rde\xc4\x8dila imenovanega "lip stain\xc2\xab\xc2\xa0ali \xc2\xbbteko\xc4\x8de rde\xc4\x8dilo za ustnice."\n_START_SECTION_\n\xc5\xa0panija\n_START_PARAGRAPH_\nLeta 1922 je podjetje Puig predstavilo prvo \xc5\xa1minko z imenom Gospa.\n_START_SECTION_\nAntropologija\n_START_PARAGRAPH_\nBritanski zoolog Desmond Morris je predstavil teorijo imenovano skrita ovulacija. Ta teorija ima ustnice dobesedno za \xc2\xbbgenitalni odmev\xc2\xab:  \xc5\xbeenske ustnice in spolovilo sta si podobna po teksturi, \xc4\x8dvrstosti in barvi. Kadar so \xc5\xbeenske spolno vzburjene, zaradi navala krvi nabreknejo in pordijo tako ustnice kot genitalije in postanejo ob\xc4\x8dutljivej\xc5\xa1e na dotik. Morris je svojo hipotezo o genitalnem odmevu preizkusil tako, da je prostovoljcem pokazal fotografije \xc5\xbeensk z razli\xc4\x8dno pobarvanimi ustnicami in jih prosil, naj jih razvrstijo po privla\xc4\x8dnosti. Mo\xc5\xa1ki so dosledno izbrali kot najprivla\xc4\x8dnej\xc5\xa1e tiste, katerih ustnice so bile najbolj \xc5\xbeivorde\xc4\x8de, torej videti najbolj vzburjene.\n_START_SECTION_\nTrendi\n_START_PARAGRAPH_\nVes \xc4\x8das za\xc4\x8detka 20. stoletja je bila \xc5\xa1minka na voljo le v omejenem \xc5\xa1tevilu odtenkov._NEWLINE_Temno rde\xc4\x8da je bila ena izmed najbolj priljubljenih odtenkov skozi 19. in 20. stoletje. Temno rde\xc4\x8da \xc5\xa1minka je bila popularna v 1920. Neodvisne \xc5\xbeenske t. i. Flappers so po 2. svetovni vojni nosile \xc5\xa1minko, ki je simbolizirala njihovo neodvisnost. \xc5\xa0minka se je nosila okoli ustnic v obliki Cupidovega loka, ta je navdihnila tudi igralka Claro Bow.  V tistem obdobju je bilo sprejemljivo uporabljati \xc5\xa1minko v javnosti in med kosilom, vendar nikoli na ve\xc4\x8derjah. _NEWLINE_V za\xc4\x8detku leta 1930 so pri Elizabeth Arden za\xc4\x8deli proizvajati razli\xc4\x8dne barve \xc5\xa1mink. Prav ona je navdihnila druge dru\xc5\xbebe, da so za\xc4\x8dele ustvarjati razli\xc4\x8dne odtenke \xc5\xa1mink.  Leta 1930 je bila \xc5\xa1minka videti kot simbol seksualne zrelosti. Najstnice so verjele, da je bila \xc5\xa1minka simbol \xc5\xbeenskosti, odrasli pa so jo videli kot dejanje upora. Mnogi Ameri\xc4\x8dani, predvsem priseljenci, niso sprejeli dejstva, da najstnice nosijo \xc5\xa1minko. Raziskava iz leta 1937 je pokazala, da se ve\xc4\x8d kot ve\xc4\x8d kot 50% najstnic bori s svojimi star\xc5\xa1i zaradi uporabe \xc5\xa1minke. _NEWLINE_V sredini leta 1940 je ve\xc4\x8d najstni\xc5\xa1kih knjig in revij poudarilo, da je mo\xc5\xa1kim bolj v\xc5\xa1e\xc4\x8d naraven izgled kot nali\xc4\x8den obraz. Knjige in revije so tudi opozarjale, da bi lahko dekleta, ki nosijo kozmetiko uni\xc4\x8dile svoj ugled in mo\xc5\xbenosti za kariero. Vsebina teh \xc4\x8dlankov je bila, da je \xc5\xa1minka za tiste najstnice, ki se obna\xc5\xa1ajo zelo provokativno z mo\xc5\xa1kimi.  Kljub pove\xc4\x8dani uporabi kozmetike, je bila le-ta \xc5\xa1e vedno povezana s prostitucijo. Najstnice je odvra\xc4\x8dalo od kozmetike dejstvo, da bi jih zamenjali za lahka dekleta in prostitutke. _NEWLINE_Do leta 1950 sta filmski igralki Marilyn Monroe in Elizabeth Taylor pomagali ponovno popularizirati temno rde\xc4\x8de ustnice. Leta 1951 je raziskava pokazala, da sta dve tretjini deklet nosili \xc5\xa1minko._NEWLINE_Leta 1950 je Hazel Bishop, po poklicu kemik, ustanovila dru\xc5\xbebo Hazel Bishop Inc., za promocijo svojega izuma dolgoobstojne \xc5\xa1minke ("ostane na vas ... ne na njem"), ki se je hitro uveljavila.  Ob koncu leta 1950 kozmeti\xc4\x8dno podjetje z imenom Gala predstavi bledo svetlikajo\xc4\x8do \xc5\xa1minko. Kasneje je Max Factor ustvaril priljubljeno barvno \xc5\xa1minko, imenovano \xc2\xbbJagodni biskvit\xc2\xab. Drobni proizvajalci so za\xc4\x8deli ustvarjati rde\xc4\x8dila v barvi sivke, bledo roza, beli in barvi breskve. Ker star\xc5\xa1i obi\xc4\x8dajno niso dovolili mladim dekletom nositi rde\xc4\x8de \xc5\xa1minke, so najstnice za\xc4\x8dele uporabljati \xc5\xa1minko v roza in barvi breskve, ki so s tem postale zelo trendne.  Bela ali skoraj bela \xc5\xa1minka je bila popularna v 1960.  Rock skupine, kot sta Ronettes in Shirelles, sta popularizirali belo \xc5\xa1minko. Dekleta so nana\xc5\xa1ala belo \xc5\xa1minko preko roza \xc5\xa1minke ali pa kar korektor za o\xc4\x8di namesto \xc5\xa1minke na ustnice. V tem \xc4\x8dasu so bile \xc5\xa1minke bodisi mat bodisi \xc4\x8disto ali rahlo svetle\xc4\x8de. V \xc5\xa1estdesetih letih je bila \xc5\xa1minka povezana z \xc5\xbeenskostjo. \xc5\xbdenske, ki niso nosile \xc5\xa1minke, so sumili, da so du\xc5\xa1evno bolne ali lezbijke. _NEWLINE_V sedemdestih letih so \xc5\xa1tevilne kozmeti\xc4\x8dne dru\xc5\xbebe proizvajale \xc5\xa1minke v bolj nenavadnih barvah, kot so mavri\xc4\x8dno-svetlo modra (Kanebo), motno-svetlo zelena (Revlon) in srebro-svetlikajo\xc4\x8da mornarsko modra (Biba). MAC kozmetika je \xc5\xa1e napej izdajala omejene kolekcije rde\xc4\x8dil in zbirateljske \xc5\xa1minke v \xc5\xa1iroki paleti barv in zaklju\xc4\x8dkov, vklju\xc4\x8dno z nenavadnimi odtenki vijoli\xc4\x8dne, modre in zelene._NEWLINE_\xc4\x8crna \xc5\xa1minka je postala priljubljena v poznih 1970 in v 1990. V petdestih letih so \xc4\x8drno \xc5\xa1minko nosile le igralke v grozljivkah. \xc4\x8crna \xc5\xa1minka je ponovno postala popularna v punk in goth subkulturah. _NEWLINE_V sredini 1980-ih so za\xc4\x8deli prodajali tako imenovane razpolo\xc5\xbeenjske \xc5\xa1minke , ki so jih dale na trg velika kozmeti\xc4\x8dna podjetja. Ta vrsta \xc5\xa1minke spremeni barvo na osnovi pH ko\xc5\xbee uporabnika, barva naj bi odra\xc5\xbeala uporabnikovo razpolo\xc5\xbeenje.  Prej so bile tak\xc5\xa1ne \xc5\xa1minke na voljo kot li\xc4\x8dila za otro\xc5\xa1ke pun\xc4\x8dke. Ponovno so jih za\xc4\x8deli proizvajati v zgodnjem 21. stoletju, ki so jih ponudile na trg kot cenovno dostopne ekskluzivne kozmeti\xc4\x8dne linije. Spreminjanje barve se je pojavilo tudi v lip glossih, kot je Smashboxov O-Gloss, in v rde\xc4\x8dilih za lica, kot je Stilov Blush Color. _NEWLINE_V devetdesetih letih prej\xc5\xa1njega stoletja je postala popularna pol-mat rjava \xc5\xa1minka. Odtenki rjave so bili zelo priljubljeni. Ti odtenki so navdihnili tudi ve\xc4\x8d TV serij, kot so "Friends" (Prijatelji). V poznih 1990-ih in na prehodu v 21. stoletje so postali zelo priljubljeni biserni odtenki. Ustnice niso bile ve\xc4\x8d mat ali pol-mat, bile so sijo\xc4\x8de in vsebovale \xc5\xa1tevilne ble\xc5\xa1\xc4\x8dice.\n_START_SECTION_\nSestavine\n_START_PARAGRAPH_\n\xc5\xa0minka vsebuje voske, olja, antioksidante in meh\xc4\x8dala.  Vosek dolo\xc4\x8da okvir za trdoto \xc5\xa1minke. \xc5\xa0minke so lahko iz razli\xc4\x8dnih voskov, kot so \xc4\x8debelji vosek, ozokerit in kandela vosek. Visoko taljiv vosek karnauba je klju\xc4\x8dna sestavina v smislu trdote \xc5\xa1minke. Razli\xc4\x8dne olja in masti setudi uporabljajo v \xc5\xa1minkah, kot so olivno olje, mineralna olja, kakavovo maslo, lanolin in zemeljskega olja. V ve\xc4\x8d kot 50% \xc5\xa1mink izdelanih v Zdru\xc5\xbeenih dr\xc5\xbeavah Amerike vsebujejo pra\xc5\xa1i\xc4\x8dje ma\xc5\xa1\xc4\x8dobe ali ricinusovo olje, ki jim daje lesk._NEWLINE_\xc5\xa0minke dobijo svoje barve od razli\xc4\x8dnih pigmentov in jezerskih barvil, vklju\xc4\x8dno z, vendar ne samo, bromovimi kislinami, D & C Red No 21, Lake Dyes, kot so R & C Red 7 in D & C Red 34, in D & C Orange No 17. Roza \xc5\xa1minke so izdelane z me\xc5\xa1anjem brezbarvnega titanovega dioksida in rde\xc4\x8dih odtenkov. Obstajajo organskih in anorganskih pigmenti._NEWLINE_Mat \xc5\xa1minke vsebujejo ve\xc4\x8d polnilnih enot kot je silikon dioksid, vendar ne veliko meh\xc4\x8dalnih sredstev. Kremne \xc5\xa1minke vsebujejo ve\xc4\x8d voskov kot olja. Svetlikajo\xc4\x8de in dolgoobstojne \xc5\xa1minke vsebuje veliko olj. Dolgobstojne \xc5\xa1minke vsebujejo tudi silikonsko olje, ki dr\xc5\xbei barvo na ustnicah. Sijajne \xc5\xa1minke vsebujejo ve\xc4\x8d olja, da dobimo svetle\xc4\x8d zaklju\xc4\x8dek na ustnicah. \xc5\xa0imraste \xc5\xa1minke lahko vsebujejo sljudo, silikon dioksid, ribje luske, in sinteti\xc4\x8dne delce biserov, da dobimo svetle\xc4\x8di u\xc4\x8dinek ali svetle\xc4\x8d sijaj. _NEWLINE_\xc5\xa0minka je narejena iz bru\xc5\xa1enja in segrevanja sestavin. Potem se ogrevanim voskom dodajo me\xc5\xa1anice za teksturo. Nato dodajajo segrete voske v me\xc5\xa1anico za teksturo. Olja in lanolin se dodajajo za specifi\xc4\x8dno zahtevane formule. Nato se vro\xc4\x8da teko\xc4\x8dina vlije na kovinski kalup. Me\xc5\xa1anica se ohladi in hrani hladna, da se \xc5\xa1minka strdi. Ko se strdi, jo na hitro za pol sekunde ope\xc4\x8dejo z ognjem, da ustvarijo ble\xc5\xa1\xc4\x8de\xc4\x8do zunanjost \xc5\xa1minke in da se odstranijo nepravilnosti.\n_START_SECTION_\nSledi svinca\n_START_PARAGRAPH_\n\xc5\xa0tudija ameri\xc5\xa1ke skupine potro\xc5\xa1nikov Kampanja za varno uporabo \xc5\xa1minke, je oktobra  2007 pokazala, da 60% \xc5\xa1mink vsebuje sledi svinca, \xc5\xa1e posebej rde\xc4\x8de \xc5\xa1minke.  Vsebnost svinca se giblje med 0,03-0,65 ppm. Tretjina \xc5\xa1mink, ki vsebujejo svinec, presega mejo, ki je 0.1 ppm, dolo\xc4\x8dena po ameri\xc5\xa1ki organizaciji Food and Drug Administration za svinec v sladkarijah.\n_START_SECTION_\nUporaba v jezikoslovju\n_START_PARAGRAPH_\n1. Besedna zveza "\xc5\xa1minka na ovratniku" je evfemizem za opis \xc4\x8dloveka, ki vara svojega partnerja._NEWLINE_2. "Lipstick lezbijka" je gej ali biseksualna \xc5\xbeenska, ki izkazuje \xc5\xbeenske spolne atribute. _NEWLINE_3. Lippy je britanski pogovorni izraz za \xc5\xa1minko, zlasti v severni Angliji. _NEWLINE_4. Besedna zveza "\xc5\xa1minka na pra\xc5\xa1i\xc4\x8du" je evfemizem za neuspe\xc5\xa1en poskus narediti nekaj privla\xc4\x8dno (ali kak\xc5\xa1no idejo), ki samo po sebi ni zanimivo ali lepo.'